--- μεθ α ανδρειωσας τα μεν εγγιστα του βασιλειου μου εθνη ειρηνευεσθαι κελευσας επολεμησα και υπεταξα μαχαις τα υπογεγραμμενα εθνη γαζη εθνος επολεμησα επειτα αγαμε και σιγυηνε και νικησας την ημισειαν παντων των παρ αυτοις και αυτων εμερισαμην. αυα και ζιγγαβηνε και αγγαβε και τιαμαα και αθαγαους και καλαα και σαμηνε εθνος περαν του νειλου εν δυσβατοις και χιονωδεσιν ορεσιν οικουντας εν οις δια παντος νιφετοι και κρυη και χιονες βαθειαι ως μεχρι γονατων καταδυειν ανδρα τον ποταμον διαβας υπεταξα επειτα λασινε και ζαα και γαβαλα οικουντας παρ ορεσι θερμων υδατων βλυοντι και καταρρυτω. αταλμω και βεγα και τα συν αυτοις εθνη παντα ταγγαιτων τα μεχρι των της αιγυπτου οριων οικουντα υποταξας πεζευεσθαι εποιησα την οδον απο των της εμης βασιλειας τοπων μεχρι αιγυπτου επειτα αννινε και μετινε εν αποκρημνοις οικουντας ορεσι. σεσεα εθνος επολεμησα ους και μεγιστον και δυσβατωτατον ορος ανελθοντας περιφρουρησας κατηγαγον και απελεξαμην εμαυτω τους τε νεους αυτων και γυναικας και παιδας και παρθενους και πασαν την υπαρχουσαν αυτοις κτησιν. ραυσω εθνη μεσογεια λιβανωτοφορων βαρβαρων οικουντα εντος πεδιων μεγαλων ανυδρων και σωλατε εθνος υπεταξα οις και τους αιγιαλους της θαλασσης φυλασσειν εκελευσα. ταυτα δε παντα τα εθνη ορεσιν ισχυροις πεφρουρημενα αυτος εγω εν ταις μαχαις παρων νικησας και υποταξας εχαρισαμην αυτοις πασας τας χωρας επι φοροις. αλλα δε πλειστα εθνη εκοντα υπεταγη μοι επι φοροις. και περαν δε της ερυθρας θαλασσης οικουντας αραβιτας και κιναιδοκολπιτας στρατευμα ναυτικον και πεζικον διαπεμψαμενος και υποταξας αυτων τους βασιλεας φορους της γης τελειν εκελευσα και οδευεσθαι μετ ειρηνης και πλεεσθαι απο τε λευκης κωμης εως των σαβαιων χωρας επολεμησα. παντα δε ταυτα εθνη πρωτος και μονος βασιλεων των προ εμου υπεταξα δι ην εχω προς τον μεγιστον θεον μου αρην ευχαριστιαν ος με και εγεννησε δι ου παντα τα εθνη τα ομορουντα τη εμη γη απο μεν ανατολης μεχρι της λιβανωτοφορου απο δε δυσεως μεχρι των της αιθιοπιας και σασου τοπων υπ εμαυτον εποιησα α μεν αυτος εγω ελθων και νικησας α δε διαπεμπομενος και εν ειρηνη καταστησας παντα τον υπ εμοι κοσμον κατηλθον εις την αδουλι τω διι και τω αρεει και τω ποσειδωνι θυσιασαι υπερ των πλοιζομενων αθροισας δε μου τα στρατευματα και υφ εν ποιησας επι τουτω τω τοπω καθισας τονδε τον διφρον παραθηκην τω αρεει εποιησα ετει της εμης βασιλειας εικοστω εβδομω. γαζη σχολιον γαζην λεγει τους αξωμιτας αχρι γαρ και του νυν αγαζη αυτους ονομαζουσι. σιγυηνε σιγυηνε τους σουσκινιτας καλει και τα εγγυς αυτων εθνη. ζιγγαβηνε και αγγαβε σχολιον τα εγγυς αδουλεως λεγει εθνη των τιγρητων. τιαμαα τιαμα τους λεγομενους τζιαμω και τους γαμβελα και τα εγγυς αυτων λεγει εθνη τα περαν του νειλου. λασινε και ζαα και γαβαλα ταυτα εθνη εως της σημερον ουτως καλουνται. αταλμω τους βλεμμυας ουτως γαρ καλουσιν οι αιθιοπες τους ταγγαιτας καλει τους ατιαβιτη και τους αδρα-ς. αννινε αννινε και μετινε εως του νυν ταυτα τα εθνη ουτω καλουνται. σεσεα τα της βαρβαριας εθνη ενταυθα δηλοι. σωλατε σωλατε γαρ τους επι την βαρβαριαν τιγρητας τους παραλιους λεγει. σωλατε σολατε λεγομενοι τιγρηται οι παραθαλασσιοι επι την βαρβαριαν. ραυσω εθνη σχολιον τα της βαρβαριας εθνη λεγει. επι φοροις μεχρι του νυν ολοι οι τιγρηται τα παραλια οικουσι μερη απο αδουλεως μεχρι των της βαρβαριας τοπων. αραβιτας ενταυθα τους ομηριτας καλει και κιναιδοκολπιτας τους παραλιους αδονιτας καλει. περαν δε της ερυθρας θαλασσης οικουντας αρραβιτας και κιναιδοκολπιτας τους εις τον ομηριτην σημαινει τουτ εστι τους εν τη ευδαιμονι αρραβια. λευκης κωμης λευκην κομην καλει το λεγομενον λευκογην επι τα μερη των βλεμμυων ον παρα θαλασσαν. λευκης κωμης εις τα μερη των βλεμμυων εστιν κωμη καλουμενη το λευκογην. σαβαιων χωρα παλιν εις τον ομηριτην εστιν. σαβεων χωραν τον ομηριτην λεγει. αυτη η σασου χωρα υστατη εστιν των αιθιοπων ενθα και πολυ χρυσιον εστιν το λεγομενον ταγχαρας. επεκεινα δε ταυτης ο ωκεανος παρακειται ωσπερ και των βαρβαρεωτων των και τον λιβανον εμπορευομενων. αιθιοπιας και σασου τοπων σασου και λιβανωτοφορον καλει τας περαν των αιθιοπων χωρας την μεν σασου εις νοτον και δυσιν κειμενην την δε βαρβαριαν εις νοτον και ανατολην κειμενην. βαρβαρια δε εστιν η τον λιβανον ποιουσα γη. η δε σασου χωρα υστατη εστι των αιθιοπων ενθα και πολυ χρυσιον εστιν το λεγομενον ταγχαρας. επεκεινα δε ταυτης ο ωκεανος παρακειται ωσπερ και των βαρβαρεωτων των και τον λιβανον εμπορευομενων.
Abys. — Adoulis (Zula) — bef. 522-525 AD — Kosmas Ind., Topogr.Chr.2.60-63
 bef. 522-525 AD 